Між тым спадзеў на спыненне будаўніцтва ёсць. Ініцыятыўная група жыхароў атрымала адказы з пракуратуры, адміністрацыі Першамайскага раёну і нават Міністэрства культуры пра тое, што працы супярэчаць заканадаўству. Яшчэ адзін калектыўны зварот мае пайсці ў Савет Міністраў ды Генпракуратуру. У дакуменце, пад якім ужо сабралі больш за шэсцьдзесят подпісаў, людзі просяць адмяніць станоўчае заключэнне Мінкульту ад 23 траўня 2017 года, на якое спасылаецца забудоўца, ды адклікаць адпаведнае ўзгадненне з боку Галоўбудэкспертызы. Калі ж чыноўнікі не прыслухаюцца, 1 верасня жыхары кварталу зладзяць пікет на сталічнай плошчы Калініна.